Viimased kaks hooaega M-Spordis sõitnud prantslane on varasemalt öelnud, et järgmine leping jääb tema jaoks autorallis viimaseks. Samas kirjutab Autosport, et Ogier võib Citroeniga sõlmida suisa kolmeaastase lepingu, mis tähendab, et MM-sarjast meest nii pea ei kao.

Ogier ise on oma tuleviku kohta öelnud, et õige pea saab kõik selgeks. «Ma tahan enne lepingu sõlmimist veel veenduda nende pühendumuses,» rääkis Ogier, kuid ei täpsustanud, mis meeskonnast jutt käib.